
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE pentru modificarea şi completarea HCLMT nr. 229/23.04.2019 privind aprobarea cererii de finanţare pentru proiectul  ,,Înnoirea flotei de tramvaie – Etapa II” şi a cheltuielilor aferente 

1. Descrierea situatiei actuale
			Prin HCLMT nr. 229/23.04.2019 s-a aprobat cererea de finanţare pentru proiectul ,,Înnoirea flotei de tramvaie - Etapa II” finanţat prin Programul Operațional Regional 2014-2020, Axa prioritară 4, Prioritatea de investiții 4e, Obiectiv specific 4.1, apelul de proiecte nr. POR/2017/4/4.1/1 (Cod nr. POR/182/4).
	In data de 04.02.2019 s-a depus proiectul cu titlul "Înnoirea flotei de tramvaie - Etapa II" spre finantare in conformitate cu cerintele Ghidului de finantare POR 2014-2020 - Axa prioritara  4 - Sprijinirea dezvoltării urbane durabile, 4e Promovarea unor strategii cu emisii scăzute de dioxid de carbon pentru toate tipurile de teritorii, în special pentru zonele urbane, inclusiv promovarea mobilităţii urbane multimodale durabile şi a măsurilor de adaptare relevante pentru atenuare, pentru finanţarea unui număr de 7  tramvaie noi. Ca urmare a aplicarii mecanismului de contractare din cadrul ghidului specific aferent apelului de proiecte POR/4/2017/4/4.1/1 pentru proiectul cu titlul "Înnoirea flotei de tramvaie - Etapa II", solicitant UAT Municipiul Timisoara, cu nr. de inregistrare V/TM/2017/4/4.1/1/906/04.02.2019, cod SMIS 129030, s-a demarat etapa precontractuala.
2. Schimbari preconizate și rezultate așteptate
Prin adresa cu nr. 16369/23.07.2019, ADR Vest ne solicită realizarea unor clarificări cu privire la încadrarea valorii nerambursabile a proiectului având codul SMIS 129030, cu titlul ”Înnoirea flotei de tramvaie - etapa II”, între 78,26%-115,01% din alocarea financiara a apelului de proiecte P. I. 4.1 pentru municipiul resedinţa de judeţ Timisoara, şi ne comunică urmatoarele:
• procesul de contractare poate continua doar în condiţia în care solicitantul de finanţare va contribui cu suma aferenta bugetului proiectului, care nu poate fi rambursata din FEDR si Bugetul Naţional,
• conform Instrucţiunii 115/18.04.2019, referitoare la apelurile de proiecte din cadrul Axei 4 si la Lista proiectelor finanţabile pentru fiecare municipiu resedinţa de judeţ pe Axa 4, respectiv adresa AMPOR 81089/008.07.2019, valorile proiectului cu codul SMIS 129030 vor fi modificate astfel încât valoarea eligibila ce depaseste 100% din alocarea financiara a municipiului, va fi considerată contribuţia solicitantului de finanţare.      
Obiectivul general al proiectului îl reprezinta sporirea gradului de confort pentru calatori, a vitezei medii de deplasare si a accesibilitatii tramvaielor, astfel încât transportul public sa devina mai atractiv, încurajând renunţarea la autoturismele private, creându-se condiţiile pentru reducerea emisiilor de echivalent CO2 din transport.
3. Alte informatii - Nu este cazul.
4. Concluzii
Consider necesar și oportun  aprobarea proiectului de hotărâre pentru modificarea şi completarea HCLMT nr. 229/23.04.2019 privind aprobarea cererii de finanţare pentru proiectul  ,,Înnoirea flotei de tramvaie – Etapa II” şi a cheltuielilor aferente.

